ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1038/01

υποβολή: Isidoro Snchez Garca (ELDR) προς την Επιτροπή

(3 Απριλίου 2001)

Θέμα: Πολιτική αναπτυξιακής συνεργασίας με τη Λατινική Αμερική (περιβάλλον)

Ποιες θα είναι οι κατευθυντήριες γραμμές που θα ακολουθήσει η Ευρωπαϊκή Επιτροπή στο πλαίσιο της πολιτικής της για την αναπτυξιακή συνεργασία με τις χώρες της Λατινικής Αμερικής ιδιαίτερα στον τομέα του περιβάλλοντος;

Απάντηση του κ. Patten εξ ονόματος της Επιτροπής

(21 Μαΐου 2001)

Η Επιτροπή επαγρυπνεί ιδιαίτερα ώστε η πολιτική της στον τομέα της συνεργασίας για την ανάπτυξη με τις χώρες της Λατινικής Αμερικής να εντάσσεται στο πλαίσιο των γενικών διεθνών συμβάσεων στον τομέα του περιβάλλοντος, όπως εκείνων που αφορούν τις κλιματολογικές μεταβολές, τη βιοποικιλία ή την απερήμωση, καθώς και στο πλαίσιο των διεθνών διαδικασιών για τη διατήρηση και την αειφόρο διαχείριση των δασών, όπως του

Φόρουμ των Ηνωμένων Εθνών για τα δάση. Από το Νοέμβριο του 2000, έχει τεθεί σε ισχύ ένας νέος κανονισμός, ο κανονισμός (ΕΚ) αριθ. 2493/2000 του Κοινοβουλίου και του Συμβουλίου, της 7ης Νοεμβρίου 2000, σχετικά με τα μέτρα που αποβλέπουν στην προώθηση της πλήρους ενσωμάτωσης της περιβαλλοντικής διάστασης στην αναπτυξιακή διαδικασία των αναπτυσσόμενων χωρών(1), ο οποίος αφορά τις δράσεις που χρηματοδοτούνται από το κονδύλιο B7-6200 του προϋπολογισμού. Πριν από την ύπαρξη ήδη του κανονισμού αυτού, κάθε δράσηπέρ των χωρών της Λατινικής Αμερικής περιελάμβανε μελέτη για τις επιπτώσεις της στο περιβάλλον, εφόσον αυτό ήταν απαραίτητο. Επιπλέον, ο κανονισμός (ΕΟΚ) αριθ. 443/92 του Συμβουλίου, της 25ης Φεβρουαρίου 1992, περί χρηματοδοτικής και τεχνικής βοήθειας καθώς και οικονομικής συνεργασίας με τις αναπτυσσόμενες χώρες της Λατινικής Αμερικής και της Ασίας(2) προβλέπει ότι το 10 % των χρηματικών πόρων διατίθεται μόνο για σχέδια που αφορούν ειδικά την προστασία του περιβάλλοντος, και ιδίως την προστασία των τροπικών δασών. Ο στόχος αυτός έχει επιτευχθεί σε μεγάλο βαθμό.

Πράγματι, η Λατινική Αμερική αποτελεί μία από τις μεγαλύτερες ζώνες που επωφελούνται από τα περιβαλλοντικά έργα για την προστασία των τροπικών δασών, και οι μη κυβερνητικές οργανώσεις (ΜΚΟ) (ευρωπαϊκές και λατινοαμερικανικές) δραστηριοποιούνται ιδιαίτερα στην περιοχή αυτή για την προστασία του περιβάλλοντος παρέχοντας συγχρόνως ιδιαίτερη προσοχή στους ενδιαφερόμενους πληθυσμούς. Ειδικότερα, η Επιτροπή είναι ο δεύτερος σημαντικότερος χρηματοδότης (μετά τη Γερμανία) στο πλαίσιο του πειραματικού προγράμματος για τη διαφύλαξη του Αμαζονίου της Βραζιλίας (PPG7).

(1) ΕΕ L 288 της 15.11.2000.

(2) ΕΕ L 52 της 27.2.1992.
ΓΡΑΠΤΗ ΕΡΩΤΗΣΗ E-1029/01

υποβολή: Bill Miller (PSE) προς την Επιτροπή

(30 Μαρτίου 2001)

Θέμα: Ειδικός φόρος κατανάλωσης στα οινοπνευματώδη ποτά

Το θέμα της επιβολής ειδικού φόρου κατανάλωσης στα οινοπνευματώδη ποτά έχει απασχολήσει επί μακρόν την Επιτροπή. Το άρθρο 93 παρέχει νομική βάση για την καθιέρωση εναρμονισμένων δομών για επιβολή ειδικού φόρου κατανάλωσης στα οινοπνευματώδη ποτά, ούτως ώστε να διασφαλιστεί η εγκαθίδρυση και η λειτουργία της εσωτερικής αγοράς.

Παρά ταύτα, η Επιτροπή δεν έχειποβάλει μέχρι στιγμής προτάσεις σχετικά με την επιβολή ειδικού φόρου κατανάλωσης στα οινοπνευματώδη ποτά. Φαίνεται ότι το θέμα εξετάζεται περαιτέρω. Πότε αναμένεται να δημοσιευτεί η εν λόγω μελέτη και η απάντηση της Επιτροπής;

Είναι η Επιτροπή σε θέση να μας διαβεβαιώσει ότι δεν πρόκειται να προτείνει οιαδήποτε μέτρα ή να προχωρήσει σε οιεσδήποτε ενέργειες που θα λειτουργούσαν μεροληπτικάπέρ κάποιας κατηγορίας ποτών αλλά ότι θα συνεχίσει τις προσπάθειες για θέσπιση ενός συστήματος που θα αποτρέπει τη στρέβλωση του ανταγωνισμού εντός της ενιαίας αγοράς;

Απάντηση του κ. Bolkestein εξ ονόματος της Επιτροπής

(30 Μαΐου 2001)

Στο πλαίσιο της προετοιμασίας της επόμενης έκθεσης της Επιτροπής για τα επίπεδα των ελάχιστων ειδικών φόρων κατανάλωσης και των ειδικών φόρων κατανάλωσης που εφαρμόζουν τα κράτη μέλη στα αλκοολούχα ποτά, ιδιώτης σύμβουλος διεξήγαγε μελέτη για τον ανταγωνισμό μεταξύ των διαφόρων κατηγοριών αλκοολούχων ποτών. Η παραπάνω μελέτη ολοκληρώθηκε πρόσφατα. Επιπλέον, η Επιτροπή πραγματοποιεί διαβουλεύσεις με όλα τα κράτη μέλη καθώς και με τους ενδιαφερόμενους οργανισμούςγείας και εμπορίου. Η διαδικασία διαβούλευσης έχει σχεδόν ολοκληρωθεί. Με βάση τις πληροφορίες και τις γνώμες που έχουν συγκεντρωθεί, η Επιτροπή καταρτίζει την έκθεσή της, η οποία θα εγκριθεί τους προσεχείς μήνες. Επί του παρόντος, δεν έχει αποφασιστεί εάν η εν λόγω έκθεση θα πρέπει να συνοδεύεται από πρόταση οδηγίας που να τροποποιεί τα ελάχιστα επίπεδα των φόρων κατανάλωσης στα αλκοολούχα ποτά.

Η Επιτροπή δεν μπορεί να προδικάσει την έκβαση της έκθεσης. Ωστόσο, μπορεί να διαβεβαιώσει το Αξιότιμο Μέλος του Κοινοβουλίου ότι έχει λάβειπό σημείωση τη θέση των εμπορικών οργανώσεων και των κρατών μελών σχετικά με την πιθανή εισαγωγή διακρίσεων μεταξύ των διαφόρων κατηγοριών ποτών και τη στρέβλωση του ανταγωνισμού στην ενιαία αγορά. Τα παραπάνω θέματα θα εξεταστούν στην έκθεση.
ΓΡΑΠΤΗ ΕΡΩΤΗΣΗ E-0790/01

υποβολή: Eurig Wyn (Verts/ALE) προς την Επιτροπή

(13 Μαρτίου 2001)

Θέμα: Εξαγωγή ζωντανών αλόγων

Το εξαγωγικό εμπόριο ζωντανών αλόγων που προορίζονται για παραγωγή κρέατος έχει αυξηθεί στην Ευρώπη από την κλιμάκωση της κρίσης της ΣΕΒ.

Γνωρίζει η Επιτροπή τις φοβερές συνθήκες μεταφοράς των αλόγων αυτών και την απάνθρωπη μεταχείριση που τους επιφυλάσσεται πριν σφαγούν;

Υποστηρϊζει η Επιτροπή την επιβολή αυστηρότερων κανονισμών για τη μεταφορά ζώντων αλόγων και άγριων ζώων;

Υποστηρίζει η Επιτροπή την επιβολή αυστηρότερων κανονισμών για την απάνθρωπη μεταχείριση αυτών των ζώων;

Απάντηση του κ. Byrne εξ ονόματος της Επιτροπής

(13 Ιουνίου 2001)

Στο Συμβούλιο Υπουργών Γεωργίας τον Ιανουάριο του 2001 η Ευρωπαϊκή Επιτροπή παρουσίασε έκθεση σχετικά με την εμπειρία που απέκτησαν τα κράτη μέλη από την εφαρμογή της οδηγίας για την προστασία των ζώων κατά τη μεταφορά(1). Το έγγραφο αυτόποβλήθηκε επίσης στο Κοινοβούλιο.

Η έκθεση αναφέρει ότι δεδομένης της σοβαρότητας και της συχνότητας των προβλημάτων που προκύπτουν επί του παρόντος από τη μεταφορά αλόγων για σφαγή από την Κεντρική και Ανατολική Ευρώπη προς ορισμένα κράτη μέλη, απαιτούνται πιο αυστηρά μέτρα.

Η Ευρωπαϊκή Επιτροπή θεωρεί ότι είναι απαραίτητοι αυστηρότεροι κανόνες για να βελτιωθεί η σημερινή κατάσταση και έχει ήδη αναλάβει πρωτοβουλίες προς την κατεύθυνση αυτή:

- Η Επιτροπή εξέδωσε την απόφαση 2001/298 της 30ής Μαρτίου 2001 για την τροποποίηση των παραρτημάτων των οδηγιών 64/432/ΕΟΚ, 90/426/ΕΟΚ, 91/68/ΕΟΚ και 92/65/ΕΟΚ του Συμβουλίου και της απόφασης 94/273/ΕΚ της Επιτροπής όσον αφορά την προστασία των ζώων κατά τη μεταφορά(2), για την τροποποίηση των κτηνιατρικών πιστοποιητικών για το ενδοκοινοτικό εμπόριο ζώντων ζώων συμπεριλαμβανομένων των αλόγων προκειμένου να αναφέρονται στην καλή φυσική κατάσταση των ζώων που πρόκειται να μεταφερθούν. Το μέτρο αυτό θα αρχίσει να ισχύει από την 1η Αυγούστου 2001.

- Στις 9 Απριλίου 2001 η Επιτροπή ενέκρινε πρόταση κανονισμού του Συμβουλίου σχετικά με συστήματα αερισμού οχημάτων μεταφοράς ζώων για οδικές διαδρομές διαρκείας άνω των οκτώ ωρών(3), που περιλαμβάνει διατάξεις για τον ελάχιστο ρυθμό αερισμού καιποχρεωτικά συστήματα ελέγχου της θερμοκρασίας στο εσωτερικό των φορτηγών.

Ειδικά μέτρα για την προστασία των αλόγων συμπεριλαμβανομένης μιας διάταξης για την εκφόρτωση, την ανάπαυση, το πότισμα και το τάισμα των ζώων που φτάνουν στα σύνορα της Κοινότητας θα ληφθούν ως το τέλος του έτους. Η Επιτροπή ζήτησε από την Επιστημονική επιτροπή για τηνγεία και την ορθή μεταχείριση των ζώων ναποβάλει έκθεση σχετικά με τη μεταφορά των ζώων, που να αναφέρεται ιδίως στη διάρκεια του ταξιδιού και την πυκνότητα φόρτωσης. Μόλις λάβει την έκθεση, που αναμένεται κατά το τέλος του 2001, η Επιτροπή θα προτείνει την κατάλληλη τροποποίηση της νομοθεσίας στον τομέα αυτό.

(1) COM(2000)809 τελικό.

(2) ΕΕ L 102 της 12.4.2001.

(3) COM(2001)197 τελικό.
ΓΡΑΠΤΗ ΕΡΩΤΗΣΗ E-0994/01

υποβολή: Caroline Jackson (PPE-DE) προς την Επιτροπή

(30 Μαρτίου 2001)

Θέμα: Εφαρμογή της Οδηγίας για τηνγειονομική ταφή των αποβλήτων

Πιστεύει η Επιτροπή ότι είναι ρεαλιστικό να περιμένουμε ότι τα κράτη μέλη θα εφαρμόσουν την Οδηγία για τηνγειονομική ταφή των αποβλήτων (1999/31/ΕΚ(1)) όταν τα κριτήρια αποδοχής τηςγειονομικής ταφής των αποβλήτων δεν πρόκειται να εγκριθούν πριν από τπν Απρίλιο του 2001;

(1) ΕΕ L 182 της 16.7.1999, σελ. 1.

Απάντηση της κας Wallstrm εξ ονόματος της Επιτροπής

(29 Μαΐου 2001)

Η οδηγία του Συμβουλίου 1999/31/ΕΚ της 26ης Απριλίου 1999 περίγειονομικής ταφής των αποβλήτων, επιβάλλεται να μεταφερθεί σε εθνική νομοθεσία από τα κράτη μέλη έως τις 16 Ιουλίου 2001.

Η Επιτροπή και τα κράτη μέλη συνεργάζονται προκειμένου να καταλήξουν σε μία ενιαία διαδικασία ταξινόμησης και αποδοχής των αποβλήτων.

Η οδηγία λαμβάνειπόψη το γεγονός ότι η ενιαία διαδικασία ταξινόμησης και αποδοχής των αποβλήτων δεν θα τεθεί σε ισχύ στις 16 Ιουλίου 2001 και παρέχει στο παράρτημα ΙΙ τις γενικές αρχές και την αρχική διαδικασία αποδοχής που θα πρέπει να τηρούνται εν τω μεταξύ.

Για τους λόγους αυτούς η Επιτροπή δεν θεωρεί ότι η διαφορά μεταξύ αυτών των ημερομηνιών μπορεί να αποτελέσει πρόβλημα για την εφαρμογή της ως άνω οδηγίας.
ΓΡΑΠΤΗ ΕΡΩΤΗΣΗ E-1354/01

υποβολή: Richard Corbett (PSE) προς την Επιτροπή

(7 Μαΐου 2001)

Θέμα: Ανθρώπινα δικαιώματα στη Μαλαισία

Είναι η Επιτροπή ενήμερη για τη σύλληψη στις 10 Απριλίου των κκ. Tian Chang Chua, Hishamudin Rais, Sarri Sungip και Abdul Malekhusin από την Μαλαισιανή Αστυνομία, βάσει κυρίως των διατάξεων του Νόμου περί Εσωτερικής Ασφάλειας;

Γνωρίζει η Επιτροπή ότι αυτές και ενδεχομένως άλλες συλλήψεις έχουν λάβει χώρα ακριβώς στο διάστημα που προηγείται της δημοσίευσης από ομάδες ανθρωπίνων δικαιωμάτωνπομνήματος απευθυνόμενου προς στην Εθνική Επιτροπή Ανθρωπίνων Δικαιωμάτων που συνεστήθη δύο χρόνια πριν από την κυβέρνηση της Μαλαισίας;

Ποια είναι η εκτίμηση της Επιτροπής όσον αφορά αυτά τα γεγονότα, και ποια μέτρα προτίθεται να λάβει σχετικά;

Απάντηση του κ. Patten εξ ονόματος της Επιτροπής

(25 Ιουνίου 2001)

Η Επιτροπή γνωρίζει την κράτηση από την αστυνομία της Μαλαισίας, δέκαποστηρικτών της μεταρρύθμισης, από τις 10 Απριλίου, βάσει του Νόμου περί Εσωτερικής Ασφάλειας.

Όπως το διατύπωσε το Αξιότιμο Μέλος, οι συλλήψεις πραγματοποιήθηκαν λίγες ημέρες πριν τη δραστηριοποίηση ομάδων ανθρωπίνων δικαιωμάτων με σκοπό τηνποβολήπομνήματος απευθυνόμενου προς την Εθνική Επιτροπή Ανθρωπίνων Δικαιωμάτων για την κατάσταση των εν λόγω δικαιωμάτων στη Μαλαισία.

Η δράση αυτή συνέπεσε με τη δεύτερη επέτειο (14 Απριλίου) της καταδίκης του κ. Anwar Ibrahim πρώην αναπληρωτή πρωθυπουργό και κρατούμενο λόγω πεποιθήσεων σύμφωνα με στοιχεία της Διεθνούς Αμνηστίας.

Η Επιτροπή ανησυχεί σε μεγάλο βαθμό από τις συλλήψεις αυτές, τις οποίες θεωρεί αντίθετες με τις δημοκρατικές πρακτικές και που επιβεβαιώνουν τους προηγούμενους φόβους της σχετικά με τη γενική κατάσταση των ανθρωπίνων δικαιωμάτων στη Μαλαισία. Επάυτού, εκφράζει την ικανοποίησή της σχετικά με το ότι η Εθνική Επιτροπή Ανθρωπίνων Δικαιωμάτων της Μαλαισίας αμφισβήτησε τη νομική βάση των συλλήψεων.

Η Επιτροπή πρότεινε ναποβληθεί το θέμα αυτό στο Συμβούλιο για εξέταση από τα κράτη μέλη.
ΓΡΑΠΤΗ ΕΡΩΤΗΣΗ E-1028/01

υποβολή: Glenys Kinnock (PSE) προς την Επιτροπή

(30 Μαρτίου 2001)

Θέμα: Μεταχείριση των αφγανών προσφύγων στο Πακιστάν

Μπορεί η Επιτροπή να περιγράψει τη στάση που προτίθεται να τηρήσει σε σχέση με τις νέες πληροφορίες που έρχονται από το Πακιστάν και αφορούν τις άθλιες συνθήκες διαβίωσης των Αφγανών στα στρατόπεδα προσφύγων;

Απάντηση του κ. Patten εξ ονόματος της Επιτροπής

(11 Μαΐου 2001)

Η Επιτροπή έχει επίγνωση, από τις δικές της πηγές και από τα δημοσιεύματα του τύπου, των συνθηκών που ισχύουν σε ορισμένα στρατόπεδα προσφύγων στο Πακιστάν, και ιδίως το στρατόπεδο στο Jalozai, όπου λέγεται ότι οι συνθήκες είναι επισφαλείς.

Η Επιτροπή, μέσω της Υπηρεσίας Ανθρωπιστικής Βοήθειας της Ευρωπαϊκής Κοινότητας (ECHO), έχει ήδη διαθέσει 1,135 εκατομμύρια ευρώ από τον προϋπολογισμό του 2001 για να βελτιώσει τις συνθήκες των προσφύγων στα δύο στρατόπεδα του Πακιστάν: Shamshatoo και Jalozai. Τα εν λόγω κεφάλαια, που χορηγήθηκαν στις μη κυβερνητικές οργανώσεις (ΜΚΟ) International Rescue Committee και στο Συμβούλιο για τους Πρόσφυγες της Δανίας, καθώς και στην Ύπατη Αρμοστεία των Ηνωμένων Εθνών για τους Πρόσφυγες (UNHCR) θα χρησιμοποιηθούν, στο Shamshatoo για τη βελτίωση της βασικής καθαριότητας, τη μεταφορά πόσιμου ύδατος στα τμήματα του στρατοπέδου που δεν έχουν πρόσβαση στα φρέατα, τη διανομή 5000 κιτγιεινής και 5000 λαμπών πετρελαίου. Θα σκαφτούν τρία φρέατα με αντλίες που θα κινούνται με γεννήτρια και θα δημιουργηθεί ένα σύστημα χειροκίνητων αντλιών για τηνδροδότηση. Ελπίζουμε ότι θα επωφεληθούν περίπου 43 500 άτομα από την εν λόγω ενέργεια.

Η UNHCR θα χρησιμοποιήσει κεφάλαια από την ECHO για την αγορά 4,500 τεντών, 18 500 κουβερτών, 8 500 μαγειρικών σκευών, 12 000 θερμαστρών και 12 000 λαμπών πετρελαίου για ενδεχόμενη χρήση στο στρατόπεδο Jalozai, όταν οι αρχές του Πακιστάν επιτρέψουν στην UNHCR να προστατέψει τους πρόσφυγες αυτού του στρατοπέδου.

Σχετικά με το θέμα αυτό, η τρόϊκα της Ένωσης, έχοντας επίγνωση της κατάστασης στο στρατόπεδο Jalozai, συνάντησε τις πακιστανικές αρχές και προέβη σε διάβημα στις 24 Φεβρουαρίου 2001 εκφράζοντας τις ανησυχίες τους για την κατάσταση των προσφύγων στο Πακιστάν, και ιδίως στο Jalozai, και επισημαίνοντας τις πιθανότητες ανθρωπιστικής καταστροφής στο σημείο αυτό.
ΓΡΑΠΤΗ ΕΡΩΤΗΣΗ E-1009/01

υποβολή: Jorge Hernndez Mollar (PPE-DE) προς την Επιτροπή

(30 Μαρτίου 2001)

Θέμα: Επείγουσα ανάγκη κατασκευής εγκαταστάσεων καθαρισμούδάτων στη Ronda

Οι εγκαταστάσεις καθαρισμούδάτων της Ronda, στην επαρχία της Μάλαγα, στην Ισπανία, έχει καταστεί κρίσιμο ζήτημα προκειμένου ο ποταμός Guadiaro να ξαναβρεί την περιβαλλοντικήγεία του και η μεταφορά νερού από αυτή την κοίτη προς το Κάδιξ να γίνει πολύ πιο λειτουργική, ακόμη και πιο ασφαλής.

Παρ' όλα αυτά, δενπάρχει ημερομηνία έναρξης των εργασιών για αυτές τις εγκαταστάσεις καθαρισμού, στην ανάθεση των οποίων προέβη η Ισπανική Κυβέρνηση τον περασμένο Νοέμβριο, με αποτέλεσμα η σοβαρή ρύπανση του ποταμού Guadalevin, που είναι παραπόταμος του Guadiaro, να μην μπορεί να αντιμετωπισθεί αμέσως.

Λόγω της αγωνίας του πληθυσμού της επαρχίας της Μάλαγα ναπάρξει λύση σε αυτό το σοβαρό πρόβλημα ρύπανσης τωνδάτων, θα μπορούσε η Επιτροπή ναποδείξει ποια είναι η προθεσμία για να αποκτήσει ο δήμος της Ronda εγκαταστάσεις καθαρισμού τωνδάτων και ποια θα είναι η συμμετοχή της Κοινότητας στον προϋπολογισμό του 1,716 δις πεσετών που είναι το ποσόν με το οποίο η Ισπανική Κυβέρνηση έκανε την ανάθεση αυτού του έργου του οποίου η ημερομηνία έναρξης λειτουργίας είναι άγνωστη σε όλο τον ενδιαφερόμενο πληθυσμό;

Απάντηση του κ. Barnier εξ ονόματος της Επιτροπής

(21 Μαΐου 2001)

Στις 29 Δεκεμβρίου 2000, η Επιτροπή ενέκρινε συγχρηματοδότηση στο πλαίσιο του Ταμείου Συνοχής(1) του έργου Estacin depuradora de aguas residuales (EDAR) de Ronda (Mlaga). Εκτός από την κατασκευή του EDAR, το έργο αυτό περιλαμβάνει επίσης την επιμήκυνση του γενικού συλλεκτήρα της Ronda καθώς και τη σύνδεση των στάσιμωνδάτων της βόρειας περιοχής της πόλης με τον προαναφερόμενο σταθμό.

Το συνολικό κόστος ανέρχεται στο ποσό των 13 391 000, από το οποίο το 85 % προέρχεται από κοινοτική συγχρηματοδότηση και περιλαμβάνει τις δαπάνες που αφορούν την κατασκευή, τον εξοπλισμό, την τεχνική βοήθεια και τη διαφήμιση του έργου.

Σύμφωνα με το χρονοδιάγραμμα που προβλέπεται από τις ισπανικές αρχές, η ημερομηνία περάτωσης καθώς και λειτουργίας του έργου προβλέπεται για το 2002.

Όσον αφορά την οδηγία 91/271/ΕΟΚ του Συμβουλίου, της 21ης Μαΐου 1991, σχετικά με τα αστικάγρά κατάλοιπα(2), πρέπει ναπενθυμίσουμε ότι οι πόλεις των οποίων το ισοδύναμο κατοίκων (EH)(3) είναι μεγαλύτερο από 15 000, θα έπρεπε να εξοπλιστούν με συστήματα συλλογής και δευτερεύουσας επεξεργασίας (δηλαδή βιολογικής) μέχρι την 31η Δεκεμβρίου 2000 το αργότερο.

Η Επιτροπή πιστοποιεί σήμερα τη συμμόρφωση όλων των κυριοτέρων ευρωπαϊκών πόλεων με την προαναφερόμενη οδηγία και θα μπορέσει να κινήσει το 2001 διαδικασίες παράβασης κατά των κρατών μελών στα οποία διαπιστώνονται καθυστερήσεις σε σχέση με την προθεσμία αυτή. Στην περίπτωση της Ισπανίας, η Επιτροπή γνωρίζει τις καθυστερήσεις αυτές και θα κινηθεί οριζόντια διαδικασία παράβασης για όλες τις πόλεις που δεν τηρούν τιςποχρεώσεις αυτές, μεταξύ των οποίων θα βρίσκεται και η Ronda.

(1) C(2000)4319.

(2) ΕΕ L 135 της 30.5.1991.

(3) Μονάδα μέτρησης της οργανικής ρύπανσης που αντιπροσωπεύει τη μέση ρύπανση που παράγεται κατά άτομο και κατά ημέρα.
ΓΡΑΠΤΗ ΕΡΩΤΗΣΗ E-0604/01

υποβολή: Juan Naranjo Escobar (PPE-DE) προς το Συμβούλιο

(2 Μαρτίου 2001)

Θέμα: Συνοικιακοί αστυνομικοί διαφορετικήςπηκοότητας

Μεταξύ των αστυνομικών καινοτομιών που έχουν προσφάτωςιοθετήσει τα διάφορα κράτη μέλη είναι και η λεγόμενη συνοικιακή αστυνομία, της οποίας η λειτουργία έχει αυξήσει τον βαθμό ασφαλείας των πολιτών, κυρίως στις περιφερειακές συνοικίες των πόλεων.

Σε ορισμένα αστικά κέντρα της ΕΕ παρατηρείται μια αυξημένη συγκέντρωση πολιτών από άλλα κράτη μέλη, φαινόμενο που οφείλεται σε διαφόρους λόγους.

Δεν νομίζει το Συμβούλιο ότι η εγγύτητα και ταύτιση που πρέπει ναπάρχει μεταξύ της συνοικιακής αστυνομίας και των πολιτών τους οποίους προστατεύει επιβάλλει την εφαρμογή προγραμμάτων αστυνομικής συνεργασίας, με τη συμμετοχή αστυνομικών από διάφορα κράτη μέλη που θαπηρετούν στα αστικά εκείνα κέντρα της ΕΕ όπου παρατηρείται αυξημένη συγκέντρωση πολιτών από άλλα κράτη μέλη;

Απάντηση

(30 Μαΐου 2001)

1. Η επιχειρησιακή ομάδα εργασίας των Ευρωπαίων αρχηγών αστυνομίας, κατά τη συνεδρίασή της στις 14 και 15 Σεπτεμβρίου 2000 στο Παρίσι, τόνισε τις ομοιότητες στην προσέγγιση μεταξύ των διαφόρων αστυνομικών μεθόδων στην Ευρώπη. Οι αστυνομίες των κρατών μελών συμμερίζονται την επιθυμία να διδαχθούν η μια από την πείρα της άλλης όσον αφορά την ανά δήμους αστυνομική επαγρύπνηση.

Κρίθηκε σκόπιμο να:

- διεξαχθούν αποστολές μελέτης των αρχών και των πρακτικών θεμάτων της ανά δήμους αστυνομικής επαγρύπνησης,

- δημιουργηθεί βάση τεκμηρίωσης για την καταγραφή της πείρας και των πρακτικών,

- διεξαχθούν συνεδριάσεις όσον αφορά βασικά θέματα της ανά δήμους αστυνομικής επαγρύπνησης.

2. Το Συμβούλιο με την απόφασή του της 22ας Δεκεμβρίου 2000 για την ίδρυση της Ευρωπαϊκής Αστυνομικής Ακαδημίας(1) αναθέτει στην Ακαδημία αυτή αρμοδιότητες για την διάδοση των βέλτιστων πρακτικών και των αποτελεσμάτων της έρευνας [Άρθρο 7 σημείο ε)].

3. Κατά τη διάρκεια του 2001 η Γαλλία θα διοργανώσει ανταλλαγές και μαθήματα επιμόρφωσης για τους δημοτικούς αστυνομικούς όσον αφορά την ανά δήμους αστυνομική επαγρύπνηση.

(1) EE L 336 της 30.12.2000, σελ. 1.
ΓΡΑΠΤΗ ΕΡΩΤΗΣΗ E-0809/01

υποβολή: Mihail Papayannakis (GUE/NGL) προς την Επιτροπή

(19 Μαρτίου 2001)

Θέμα: Σχέδιο Thameslink 2000

Η εδρεύουσα στο Λονδίνο εταιρεία Railtrack PLC, έχει προτείνει το σχέδιο Thameslink 2000,το οποίο επί του παρόντος είναι αντικείμενο μιας δημόσιας ακρόασης σύμφωνα μα τον Νόμο περί Μεταφορών και Έργων. Το σχέδιο προβλέπει την κατασκευή μιας σειράς οδαγωγών, από χάλυβα και μπετόν, δια μέσου της Borough Market. Το έργο αυτό θα απαιτήσει την κατεδάφιση 16 κτιρίων, εννέα από τα οποία είναι διατηρητέα Β Βαθμού (συμπεριλαμβανομένου του Georgian Terrace που έχει σχεδιαστεί από τον Sir Robert Smirke αρχιτέκτονα του Βρετανικού Μουσείου), καθώς και την αναδιαμόρφωση άλλων οκτώ, από τα οποία επτά διατηρητέα, ευρισκόμενα στην καρδιά της διατηρητέας περιοχής της Borough Street.

Η Borough Market είναι η παλαιότερη δημοτική αγορά οπωροκηπευτικών που εξακολουθεί να λειτουργεί στην αρχική της θέση, εκεί που έπαιξε θ· εατρο ο Shakespeare και έζησε ο Dickens, και η οποία γνώρισε προσφάτως μια εντυπωσιακή αναζωογόνηση με την εγκατάσταση της Tate Modern και του Shakespeare's Globe Theatre.Η περιβαλλοντική της ποιότητα και σπουδαιότητά είναι μοναδική και θα αποτελούσε ύβρη το να επιτραπεί η ανεπανόρθωτη ζημία που μπορεί να προκαλέσει το εν λόγω σχεδιο.Έχονταςπόψη την Ευρωπαϊκή Σύμβαση του 1954 και τη Σύμβαση για την Προστασία της Αρχιτεκτονικής Κληρονομιάς της Ευρώπης του 1985, θα μπορούσε η Επιτροπή να επέμβει ναι να εξετάσει το θέμα;

Απάντηση της κας Reding εξ ονόματος της Επιτροπής

(15 Μαΐου 2001)

Το άρθρο 151 (πρώην 128) της συνθήκης ΕΚ αναγνωρίζει στην Κοινότητα την αρμοδιότητα να ενθαρρύνει τη συνεργασία των κρατών μελών στον πολιτιστικό τομέα. Το θέμα που θίγει ο κύριος βουλευτής δεν ανήκει στην αρμοδιότητα της Κοινότητας αλλά, βάσει της αρχής της επικουρικότητας, αποκλειστικά στην αρμοδιότητα του κράτους μέλους.

Εξάλλου η Κοινότητα δεν αποτελεί συμβαλλόμενο μέρος στην Ευρωπαϊκή Πολιτιστική Σύμβαση της 19ης Δεκεμβρίου 1954 και στη Σύμβαση για τη διαφύλαξη της ευρωπαϊκής αρχιτεκτονικής κληρονομιάς της 3ης Οκτωβρίου 1985· κατά συνέπεια, δεν είναι αρμοδιότητα της Επιτροπής να εξετάσει τις ενδεχόμενες παραβιάσεις αυτών των συμβάσεων.
ΓΡΑΠΤΗ ΕΡΩΤΗΣΗ E-0976/01

υποβολή: Graham Watson (ELDR) προς την Επιτροπή

(30 Μαρτίου 2001)

Θέμα: Οδηγία περίγιεινής των οστρακοειδών

Θα μπορούσε η Επιτροπή να επιβεβαιώσει πότε και κατά πόσο σκοπεύουν οι κύριες χώρες παραγωγής οστρακοειδών όπως η Γαλλία, η Ιρλανδία και η Ισπανία να εφαρμόσουν το Παράρτημα ΙΙΙ, παράγραφος 2, (COM/2000/0438 τελικό της 14/7/2000) των νέων διατάξεων περί υγειονομικού ελέγχου;

Απάντηση του κ. Byrne εκ μέρους της Επιτροπής

(4 Μαΐου 2001)

Η οδηγία του Συμβουλίου 91/492/ΕΟΚ της 15ης Ιουλίου 1991 καθορίζει τους κανόνεςγιεινής που διέπουν την παραγωγή και τη διάθεση στην αγορά ζώντων διθύρων μαλακίων(1).

Το έγγραφο στο οποίο αναφέρεται το αξιότιμο μέλος αποτελεί μια από τις πολλές προτάσεις για την αναθεώρηση των κοινοτικών κανόνωνγιεινής, οι οποίες εξετάζονται από το Κοινοβούλιο και το Συμβούλιο. Το τελικό κείμενο των αναθεωρητικών προτάσεων θα γίνουν γνωστές αφού ολοκληρωθεί η διαδικασία συναπόφασης που βρίσκεται σε εξέλιξη.

Οι προδιαγραφές που ισχύουν όσον αφορά το επίπεδο μόλυνσης από περιττώματα της ζώνης παραγωγής, για ζώντα δίθυρα μαλάκια, καθορίζονται στο κεφάλαιο Ι του παραρτήματος της οδηγίας του Συμβουλίου 91/492/ΕΟΚ και όλα τα κράτη μέλη πρέπει να εφαρμόζουν αυτούς τους κανόνες.

(1) ΕΕ L 268 της 24.9.1991.